આ ક્ષેત્રમાં પારદર્શકતાના અભાવનો અર્થ ડેવલપર એના વચનમાંથી પાછો ફરી શકે એવો થાય. ઘણી વખત તેઓ કહે છે કે અમુક જોગવાઈ ફક્ત શરૂઆતની બુકિંગની રકમ પૂરતી લાગુ રહે છે, ઘરની સમગ્ર રકમ માટે નહીં. એવા કિસ્સામાં ગ્રાહકની ફરિયાદની સુનાવણી માટે કોઈ ગવર્નિંગ બૉડી નથી. એ ઉપરાંત આવા કેસ એટલા લાંબા ચાલે છે કે ગ્રાહક માનસિક અને શારીરિક રીતે ત્રાસી જાય છે. નવા ડેવલપરો આવી સ્કીમ્સનો ઉપયોગ ફક્ત કૅપિટલ ઊભી કરવા માટે કરતા હોવાનું જોવા મળ્યું છે. એથી રોકાણકારે સારો ટ્રૅક-રેકૉર્ડ ધરાવતી કંપનીમાં જ ઇન્વેસ્ટ કરવું જોઈએ.